Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel haluaa syventää suhteitaan -
Pohjois-Atlantin puolustusliitto Natoon.
USA:n kansallisen turvallisuuden neuvonantaja Sullivan: -
Saudien―Israelin normalisointi- sopimuksen keskeisissä osissa -
on päästy laajaan yhteisymmärrykseen.
Israelissa terrori-iskujen uhka on kasvanut lähestyvien juhlapyhien alla.
Israelilla on erinomainen yhteistyösuhde -
Pohjois-Atlantin puolustusliitto Naton kanssa, -
ja se haluaa syventää suhdetta edelleen.
Israelin pääministeri Benjamin Netanjahu -
ja Naton apulaispääsihteeri Mircea Geoană tapasivat Jerusalemissa.
Netanjahu korosti Israelin ja Naton yhteistyötä erityisesti Iran-asiassa.
On ilo tavata vanha ystäväni, -
joka toimii tätä nykyä Naton apulaispääsihteerinä.
Meillä on erinomainen yhteistyösuhde Naton kanssa, -
ja odotan kovasti, että pääsemme laajentamaan sitä entisestään.
Lähi-idässä on merkittäviä rauhan mahdollisuuksia -
mutta myös suuria haasteita, kärjessä Iran.
Israel ja Nato tekevät yhteistyötä kummallakin saralla: -
ehkäisemme ja eliminoimme uhkia, ja tartumme tilaisuuksiin.
Naton apulaispääsihteeri puolestaan -
puhui Nato―Israel-suhteen uudesta alusta.
Israelilla ja Natolla on monia yhteisiä huolenaiheita, hän sanoi.
Vierailuni täällä ilmentää uutta alkua -
Naton ja Israelin välisessä erittäin vankassa kumppanuudessa.
Meillä on monia yhteisiä huolenaiheita.
Iranin, Pohjois-Korean ja Venäjän kaltaiset autoritaariset hallinnot -
aiheuttavat turvallisuushaasteita niin Euroopalle kuin Lähi-idällekin.
Natolla on vahva intressi hyödyntää -
maanne poikkeuksellista teknologista osaamista.
Johdan Naton innovaatiotoimintaa, ja tiedän, -
että lähiviikkoina käyntiin polkaistava uusi kumppanuutemme -
nostaa suhteemme seuraavalle tasolle.
On etuoikeus vierailla Israelissa, -
maassa, jota ihailemme ja kunnioitamme.
Ennen tapaamistaan Naton apulaispääsihteerin kanssa -
Netanjahu keskusteli puhelimitse -
Ukrainan presidentin Volodymyr Zelenskyin kanssa.
Pääministerin kanslian tiedotteen mukaan "johtajat keskustelivat -
Israelin Ukraina-avun jatkumisesta, myös ukrainalaispakolaisille Israelissa,
sekä siviili-ilmapuolustusjärjestelmien kehitystyön edistämisestä".
Siviili-ilmapuolustusjärjestelmät tarkoittavat -
huippumoderneja ja hyväksi todettuja ennakkovaroitusjärjestelmiä.
Ne varoittavat ilmasta maahan - ja maasta maahan -pommituksista -
ja mahdollistavat sen, että siviilit ehtivät hakeutua ajoissa suojaan.
Vaikka Israel toimittaakin Ukrainaan -
ennakkovaroitusjärjestelmiä ja muuta humanitaarista apua, -
maiden välit ovat silti edelleen jännittyneet. Syynä on se, -
että Israel ei suostu omien turvallisuusnäkökohtiensa vuoksi -
toimittamaan Ukrainalle Rautakupoli- ilmapuolustusjärjestelmää.
Israel ei halua toimittaa ilmapuolustusjärjestelmiä Ukrainaan -
ennen kaikkea siksi, että asia toden- näköisesti vaikuttaisi haitallisesti -
tilanteeseen Israelin omalla pohjoisrintamalla.
Israelilla ja Venäjällä on alueella käytössään koordinointimekanismi, -
jonka tarkoituksena on estää maiden asevoimien yhteentörmäykset -
etenkin silloin, kun Israel tekee ilma- iskuja iranilaiskohteisiin Syyriassa.
Mekanismi hyödyttää tietysti niin Israelia kuin Venäjääkin.
Mutta jos koordinointimekanismi kariutuisi sen vuoksi, -
että Israel antaisi sotilasapua Ukrainalle, -
se lisäisi virhearviointien mahdollisuutta jyrkästi, -
ja Israel ja Venäjä saattaisivat ajautua törmäyskurssille Syyriassa.
Tämän skenaarion Israel haluaa välttää.
USA:n kansallisen turvallisuuden neuvonantaja Jake Sullivan myönsi, -
että Saudi-Arabian ja Israelin suhteiden normalisointia koskevissa -
keskeisissä kysymyksissä on päästy laajaan yhteisymmärrykseen.
Sullivan kuitenkin korosti, että töitä pitää vielä tehdä.
On merkillepantavaa, -
että Sullivanin kommentit julkaistiin alle vuorokausi siitä, -
kun hän oli yrittänyt Valkoisen talon lehdistötilaisuudessa -
toppuutella odotuksia sopimuksen pikaisesta läpimurrosta.
Vastatessaan kysymykseen saudien― Israelin suhteiden normalisoinnista -
Sullivan painotti, että USA:n Lähi-idän ja Pohjois-Afrikan erityiskoordinaattori
Brett McGurkin tämänviikkoinen Saudi-Arabian-vierailu -
keskittyy pääasiassa Jemenin konfliktiin.
Brettin matkan keskiössä ovat tällä kertaa laajemmat alueelliset aiheet.
Hänen sekä Lähi-idän asioiden apulaisulkoministeri Leafin -
ja Jemenin-erityislähettiläs Lenderkingin vierailun -
yksi päätarkoituksista on keskustella Jemenin sodasta.
Aselepo Jemenissä on kestänyt pian 1,5 vuotta, -
mikä on osin Yhdysvaltain perinpohjaisen diplomatian ansiota.
Haluamme syventää diplomaattisia ponnistuksia -
ja saada aikaan pysyvän rauhan Jemeniin.
Tämä on yksi syy Brettin vierailulle siellä. Lisäksi hän tapaa -
Bahrainin kruununprinssin ennen tämän ensi viikon USA:n-matkaa.
Hän puhuu myös palestiinalaisten kanssa -
Israelin―palestiinalaisten asiakokonaisuuteen liittyvistä aiheista.
Normalisointi on yksi aiheista mutta ei matkan päätarkoitus.
Tapaaminen palestiinalaisdelegaation kanssa tapahtui tilanteessa, -
jossa USA ja monet Euroopan maat ― Saksa eritoten ― tuomitsivat -
palestiinalaispresidentti Abbasin historiaa vääristelevät lausunnot -
koskien juutalaisvihaa holokaustin aikana.
Presidentti Abbas, jonka väitöskirja -
vääristelee kauttaaltaan juutalaisia ja holokaustia koskevia tosiasioita, -
esitti taas näkemyksensä siitä, miten Adolf Hitler suhtautui juutalaisiin.
Monet juutalaiset kirjailijatkin ovat selittäneet tätä asiaa.
Olette kuulleet sanottavan, että Hitler tappoi juutalaisia vain siitä syystä, -
että nämä olivat juutalaisia, -
ja että Eurooppa vihaa juutalaisia vain siksi, että nämä ovat juutalaisia.
Se ei pidä paikkaansa.
On selvästi todettu, että juutalaisia vastaan taisteltiin -
heidän yhteiskunnallisen roolinsa vuoksi, ei heidän uskontonsa.
Muun muassa Saksan Israelin-suurlähettiläs Steffen Seibert-
julkaisi lausunnon, jossa hän korosti, että presidentti Abbasin -
äskettäiset kommentit juutalaisista ja holokaustista -
loukkaavat holokaustissa murhattujen miljoonien uhrien muistoa.
"Vääristelyjen sijaan -
palestiinalaiset ansaitsevat kuulla historiallisen totuuden johtajaltaan."
Japani näyttää vahvistavan vaikutusvaltaansa Lähi-idässä.
Japanin ulkoministeri Yoshimasa Hayashi -
päätti Lähi-idän-kiertueensa Riadiin. Hän osallistui siellä -
Persianlahden yhteistyöneuvoston ministerikokoukseen, -
jossa pyrittiin elvyttämään -
monenvälistä kauppasopimusta koskevia neuvotteluja.
Ennen Saudi-Arabiaa ministeri Hayashi vieraili Kairossa -
tapaamassa ulkoministeri Sameh Shoukrya.
Hayashi vakuutti maansa tukevan Egyptiä. Lisäksi hän ilmaisi huolensa -
Israelin ja palestiinalaisten välisistä jännitteistä.
Olemme myös huolissamme -
lisääntyneistä jännitteistä Israelin ja Palestiinan välillä.
Arvostamme Egyptin myönteisiä ponnisteluja, -
kuten palestiinalaisryhmittymien kutsumista sovintoneuvotteluihin.
Japani tarjoaa -
hätäapua miljoonan dollarin edestä UNRWA:n välityksellä -
sekä ruoka-apua noin 1,4 miljoonalla dollarilla -
Palestiinan kansalle.
Lisäksi Japani arvostaa -
monikansallisten joukkojen ja rauhan- tarkkailijoiden läsnäoloa Lähi-idässä.
Japani on tukenut rahallisesti -
monikansallisten joukkojen toimintaa alueella.
Ennen Egyptin-vierailuaan ministeri Hayashi -
tapasi Jordanian ulkoministeri Ayman Safadin Ammanissa. Hän vahvisti, -
että Japani tukee Jordanian energiasektorin uudistamista -
100 miljoonan dollarin lainalla.
Allekirjoitimme juuri sopimuksen -
noin 100 miljoonan dollarin markkinaehtoisesta lainasta -
sähkösektorin uudistamiseksi -
sekä noin 6,5 miljoonan dollarin avustuksesta -
sähkönjakelun vakauttamiseksi.
Tulevaisuus näyttää hyvin lupaavalta -
yhteistyön edistämisen osalta.
Keskustelimme yhteistyön edistämisestä -
myös energian ja vesitalouden kehittämisen saralla.
Japani on ollut luotettava kumppanimme jo kauan.
Olemme kiitollisia Japanin tuesta Jordanian kehittämiseksi.
Kiitos seurasta.
TV7 Israel toimii lahjoitusten varassa.
Jos tuotantomme on siunannut sinua ja haluat auttaa meitä -
jatkamaan ohjelmien lähetystä, harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan vainottujen veljien ja siskojen puolesta -
sekä rauhaa Jerusalemille ja pelastusta Israelille.
Olen Jonathan Hessen.
Shabat shalom ja siunausta. Nähdään maanantaina, jos Luoja suo.
Suomennos: Sirpa Kaukonen